Տիգրան Պետրոսյանի կիսանդրի (Երևան, Շախմատի տուն)

Տիգրան Պետրոսյանի կիսանդրի, գտնվում է Երևանի կենտրոնում՝ Տիգրան Պետրոսյանի անվան շախմատի տանը, տեղադրվել է 2014 թվականին։

Հեղինակներ 
 Քանդակագործ՝ Արա Սարգսյան

Պատմություն 
Կիսանդրին քանդակվել է դեռևս 1965 թվականին՝ Տիգրան Պետրոսյանի շախմատի աշխարհի չեմպիոն դառնալու կապակցությամբ։ Այն մոտ կես դար գտնվել է հեղինակի՝ քանդակագործ Արա Սարգսյանի հարազատների մոտ՝ նրա տուն-թանգարանում։ 2014 թվականին, Տիգրան Պետրոսյանի 85-ամյակի կապակցությամբ, Արա Սարգսյանի ընտանիքը որոշել է այն նվիրել շախմատի տանը։

Բացման արարողությունը տեղի է ունեցել 2014 թվականի հոկտեմբերի 17-ին։ Ներկա են եղել ՀՀ նախագահ, ՀՀ շախմատի ֆեդերացիայի նախագահ Սերժ Սարգսյանը և ՖԻԴԵ-ի նախագահ Կիրսան Իլյումժինովը։ Քանդակագործի ընտանիքին Հայաստանի շախմատի ֆեդերացիայի անունից շնորհակալություն է հայտնել ֆեդերացիայի գլխավոր քարտուղար Գագիկ Հովհաննիսյանը։ Քանդակի վրայի սավանը ծափողջույնների ներքո իջեցրել են անվանի գրոսմայստերներ Ռաֆայել Վահանյանը և Սմբատ Լպուտյանը։

Պատկերասրահ

Ծանոթագրություններ 

Երևանի հուշարձաններ
Արա Սարգսյանի քանդակներ
Արա Սարգսյանի դիմաքանդակներ